ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број:105.Е.03.01-5089/1-2017

Обреновац, 05.01.2017.г

На основу члана 54. и 63. Закона о јавним набавкама („Службени гласник РС", бр. 124/12, 14/15 и 68/15), Комисија за јавну набавку број 3000/1695/2016 (2161/2016), за набавку котловске бешавне цеви, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 1.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**:

У документу Технички захтеви за испоруку бешавних котловских цеви, наведено је да произвођач цеви треба да поседује сертификат усаглашен са PED 97/23/ЕC. Након провере, установили смо да је наведена директива PED 97/23/ЕC од 19.07.2016. престала да важи у оквиру ЕУ и да је уместо ње пуноснажна 2014/68/EU.

**ОДГОВОР 1:**

Обзиром да је PED 97/23/EC 19.07.2016.године престала да важи у оквиру ЕУ и да је уместо ње пуноснажна 2014/68/ЕУ прихватљив је сертификат усаглашен са тренутно пуноснажном директивом 2014/68/ЕУ.

**ПИТАЊЕ 2**:

Такође, наведено је да произвођач цеви треба да поседује сертификат усаглашен са AD200W0/TRD100. Након провере, установили смо да се TRD100 више не користи, тј. да је престао са употребом пре две године и да AD200W0 у својим захтевима обухвата све параметре који су постојали у оквиру TRD100.

**ОДГОВОР 2:**

Ако произвођач цеви поседује сертификат усаглашен са AD2000W0/TRD100 исти ће се признати ако није истекла важност. Признаће се и сертификат усаглашен са еквивалентним стандардом.

**ПИТАЊЕ 3:**

Да ли прихватате испруку тражених цеви са фабричком спољном заштитом УВ лаком, без премаза основном бојом.
Као дистрибутер произвођача који у у оквиру свог производног програма не заштићује цеви основном бојом, већ заштиту ради УВ лаком.
У прилогу мејла  су карактеристике УВ лака. Цеви могу стајати на отвореном 6м.

**ОДГОВОР 3:**

НЕ прихвата се испорука котловских бешавних цеви са фабричком спољном заштитом УВ лаком. Цеви морају бити испоручене на начин и у складу са техничким карактеристкама наведеним у конкурсној документацији.

**ПИТАЊЕ 4:**

Поред свега, молимо Вас за продужење рока за достављање понуда, с обзиром да је позив послат пред новогодишње и божићне празнике када су нерадни дани и код нас и у иностранству, и да нам је због сложености техничке спецификације потребно додатно време за квалитетно припремање понуде.

**ОДГОВОР 4:**

Комисија је размотрити првобитно одређен рок за подношење понуда те **је извршила продужетак рок** и обавештење о продужењу рока за подношење понуда објавила на Порталу јавних набавки и интернет страници Наручиоца. Рок за подношење понуда истиче у 10:00 часова, дана 16.01.2017. године. Отварање понуда биће одржано **дана.16.01.2017. године**,са почетком у 11:30 часова

 КОМИСИЈА